..............(sz.) napirend

**E L Ő T E R J E S Z T É S**

**a Képviselő-testület 2018. február 20-i rendkívüli ülésére**

**Tárgy:** Tulajdonosi hozzájárulás a Szabó Lőrinc Kéttannyelvű Általános Iskola és Gimnázium tanteremfejlesztéséhez.

**Készítette:**……………………………….. dr. Silye Tamás jogi osztály vezetője

**Egyeztetve:** …………………………….. Dankó Virág alpolgármester

**Látta**: …………………………….. dr.Szalai Tibor jegyző

…………………………………… dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület !**

A Kormány a Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről szóló 1281/2017.(VI.2.) Korm. határozatában egyetértett azzal, hogy a  Nemzeti Köznevelési Infrastruktúra Fejlesztési Program végrehajtásával kapcsolatos feladatokról szóló 1523/2015.(VII.31.) Korm. határozat rendelkezései alapján kerüljön sor a  Nemzeti Köznevelési Infrastruktúra Fejlesztési Program (a  továbbiakban: Program) II. ütemében további, a Korm. határozat  1.  mellékletben megjelölt helyszíneken az  ott feltüntetett típusú tanterem, tornaterem és tanuszoda beruházások (a  továbbiakban: Beruházások) előkészítésére és megvalósítására. *( melléklet - 1281/2017.(VI.2.) Korm. határozat)*

A Korm. határozat 1. mellékletében szerepel a Budapest II. kerület - Szabó Lőrinc Kéttannyelvű Általános Iskola és Gimnázium tanteremfejlesztése, mellyel kapcsolatosan a Nemzeti Sportközpontok (1146 Budapest, Hermina út 49., képv.: Kovács Norbert főigazgató), mint beruházó és Építtető levélben kereste meg az Önkormányzatot azzal, hogy a levelük mellékleteként csatolt három oldalú (Nemzeti Sportközpontok – Önkormányzat – Tankerület) előzetes együttműködési megállapodás az Önkormányzat és a Tankerület által aláírásra és a tulajdonosi hozzájárulás kiadásra kerüljön a Beruházáshoz*.*

A Szabó Lőrinc Kéttannyelvű Általános Iskolának és Gimnáziumnak helyet adó Budapest II. kerület, belterület 11658/12 hrsz-ú, természetben Budapest, II. kerület Battai lépcső 2-6. szám alatti ingatlan Budapest Főváros II. Kerületi Önkormányzat tulajdonát képezi és a Közép-Budai Tankerületi Központ vagyonkezelésében áll.

A Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelet – amely az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről rendelkezik - 11. § (1) bekezdése alapján vagyontárgy tulajdonjogának ingyenes vagy kedvezményes megszerzéséről, felajánlás elfogadásáról értékhatárra való tekintet nélkül a Képviselő-testület határoz.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában és a Közép-Budai Tankerületi Központ vagyonkezelésében álló Budapest II. kerület, belterület 11658/12 hrsz-ú, természetben Budapest, II. kerület Battai lépcső 2-6. szám alatti ingatlan tekintetében tulajdonosi hozzájárulását adja a Szabó Lőrinc Kéttannyelvű Általános Iskola és Gimnázium 1281/2017.(VI.2.) Korm. határozat szerinti tanteremfejlesztéséhez, melynek révén a megvalósuló építmények tulajdonjoga a Budapest Főváros II. Kerületi Önkormányzat tulajdonába és a Közép-Budai Tankerületi Központ vagyonkezelésébe kerül.

A Képviselő-testület felhatalmazza a Polgármestert a jelen határozat mellékletét képező előzetes együttműködési megállapodás végleges változatának aláírására.

**Felelős:** Polgármester

**Határidő:** azonnal

*(A határozat javaslat elfogadásához egyszerű többségű szavazati arány szükséges.)*

B u d a p e s t, 2018. február 15.

**Dr. Láng Zsolt**

**polgármester**

Előterjesztés melléklete:

[1281/2017.(VI.2.) Korm. határozat](1281_2017.%20Korm.%20határozat.pdf)

Határozat melléklete:

[Előzetes együttműködési megállapodás](TTT%20II%20%20ütem%20TANTEREM%20-%20Együttműködési%20Megállapodás.doc)